Jeg er socialist. Sådan, rigtig socialist. Jeg mener, at vi skal demokratisere økonomien og vores arbejdsmarked, fratage overklassen dens privilegier og skabe markant mere lighed.

Fordi jeg har en vision om, at ingen skal begrænses i at udleve sine håb og drømme på grund af økonomisk eller social baggrund. Det er frihed for mig.

Jeg tror, at mange venstreorienterede kan nikke genkendende til ovenstående. Det er os, der kan skabe frihed for de mange, og det er vores politik, der skaber de bedste liv for alle.